**Prípad 49 ročného muža –** hlavný problém **KŔČE V LÝTKACH**

1. VYŠETRENIE- 7.5.2021

*Poznám tohto muža, je otcom môjho klienta, 17 ročného chlapca s diagnózou Obsedantno-kompulzívna porucha. Je zameraný na zdravotný stav, nielen svoj ale celej rodiny. Má širší rozhľad o alternatívnych prístupoch liečenia a tiež sa takýmto spôsob lieči (fytoterapia, biorezonancia). Jeho prácou, ktorá ho vnútorne napĺňa, cez jeho celoživotnú záľubu v orientačnom behu, je tvorba, mapovanie a udržiavanie takýchto tratí nielen v rámci Slovenska ale aj v zahraničí, prevažne v škandinávskych krajinách. Má ľahkú, štíhlu, vyšportovanú postavu. Pôsobí mladším dojmom.*

Je toho viac, no teraz je najhorší problém s lýtkom. Zobúdzam sa na kŕč prevažne v ľavom lýtku, je to horšie ako „uško“ (zvykol som si už na to, akupunktúra to trochu zlepšila). Je to pálivý kŕč v strede lýtka, je tam tvrdý bod, je náhly, v noci, pri sedení za PC.

Tinitus mám 2-3 roky, väčšinou ľavé ucho, dg. slabá hluchota. V kľudnom období, po období, keď som potil krv. Ráno je pokoj, zhorší sa to k večeru. Je to sínusoida. Pískavý monotónny zvuk, lineárny. Som citlivý na prievan. Nosím chrániče na uši. Stačí, že sú jemne prikryté, sú chránené, v bezpečí. Je tam úplne našpanovaný úpon hlavy pod uchom, ostrá, rezavá bolesť, ktorú zlepší masáž.

Nespavosť je veľký problém, neviem vypnúť hlavu. Na ďalší deň idem ako hodinky.

Posledné 2 roky nemám energiu (odkedy začal problém so synom - OCD). Blok na psychickej úrovni, potom slabá energia. Chcem sa tešiť zo života!

Chodím pravidelne na biorezonančné vyšetrenia. Zistili mi parazity, nasledovala očista, bral som Ivermektín, tiež Serapeptázu 1 rok. Podpora funkcie obličiek– fytoterapia (Renol).

Teraz bolesti chrbta v lumbálnej oblasti po prechladnutí na bežkách.

Pred 2-3 rokmi sa zintenzívnilo potenie, je extrémne. Málokedy mám pocit smädu. Moje telo sa naučilo hospodáriť s vodou.

Potláčam bolesť a diskomfort. Výkon teraz nie je v takých výškach ako predtým, bol dlhodobo vysoký a potom naraz odkvecol. Nefunguje mi superkompenzácia.

Beh – letíte, ste zviera, sloboda, stav súladu, keď hlava rozhoduje nad nohami, symbióza hlavy a nôh. Vznášate sa, preletíš prekážky, nevnímaš ich.

Urobíš chybu, zaplatíš za to! Urobil som dohodu s orientačným behom, sebadisciplína, režim, spravodlivosť. Viem si predstaviť byť v armáde. Podľa mňa bol socializmus dobrým zriadením.

Mám 2 VŠ a hocikto s učňovkou zarába lepšie ako ja.

„Akokeby som bojoval stále, nie som nevyvážený, som ako sirota. Nevedel som, čo znamená byť otcom.“

DETSTVO: ako 2,5 ročnému mi zomrel otec na rakovinu. Žiaľ bol veľký, nejedol som, 3x som mal zápal pľúc, potom nasledovala 2- mesačná hospitalizácia a začal som jesť ako kyselina.

Bol som jedináčik iba s mamou, ktorá je dodnes veľmi protektívna. Celý život bol poznačený smrťou otca. Dedo ku mne pristupoval ako k sirote. Prevalcovali ma.

Od detstva tiež hemoroidy bez krvácania.

Ťažko mi je oddýchnuť, prílev energie. Tešiť sa=oddych, naposledy som to zažil ešte v mladosti, radosť z nového dňa.

Som letargický, potreboval by som finančný impulz, som trpezlivý.

Mám plán postaviť chalupu v prírode, no Corona ho zastavila, nemusím to mať za každú cenu. Je to oáza pokoja, nenaťahujem sa so susedmi, parkujem kde chcem, strihám stromy, kedy chcem.

Mám konflikt so susedmi, je to obmedzenie, kontakt s nimi ma irituje. Predtým po mne dupali, prestal som im zdraviť, ignorujem ich. Riešením by pre mňa bolo odsťahovať sa, mal by som kľud.

Chcem zmeniť vzťahy, no nejde to. Sú to zlí ľudia, ktorí mi vstúpili do cesty. Najradšej by som ich vymazal, no mám voči nim finančný dlh. Ubližovali nám, tlačili na mňa.

Nie je to závisť-určite, ale ako je možné, že sa takýto zlí ľudia majú dobre?

Nemám dosť fyzickej sily (GESTO úder), pocit nespravodlivosti.

Sú to čistí strigôni, ráno keď vstávajú, rušia nás.

Hanbím sa, štve ma, že majú mercedesy a závidia trabant. Vystatujú sa, štve ma to.

Buď prijímete rolu obete alebo chlapa, násilie, buchnúť päsťou.

Toho suseda aj obdivujem, je pracovitý.

Beh. Úžasný, najmä v cudzine-Škandinávia, pocit, že nie som ohrozený. Tam je svet farebný, na Slovensku čierno-biely. Sloboda – sám v divočine. Mám schopnosť vycítiť z ľudí, akí sú. Pocit, že nie som ohrozený.

Paradoxne som kvôli orientačnému behu stratil orientačný beh.

**PREDPIS:**

Liek vzal 1.x 19.5.2021

TELEFONÁT: 2.6.2021

Som pokojnejší, je mi jedno, predtým zármutok, bezmocnosť.

Viac hučania v uchu, lýtka už len trochu. Sny o hemoroidoch. Nová pracovná ponuka, až ma posadilo!

TELEFONÁT (po 2.dávke lieku): 9.6.2021

Cítim sa oveľa lepšie, mám viac energie, vládzem celý deň.

Prestali bolesti nôh a kŕče sa už neobjavili! Nerozumiem tomu, myslel som si, že mám fyzický problém.

Nie som unavený.

Vykúpal som sa v prírodnom jazierku nahý, v lone krásnej prírody. Som šťastný! Videl som ako účinkuje homeopatický liek a čo dokáže u syna, ale toto je úžasné!